paragraph_text: Prva je emisija emitirana na Radio Somboru 26. travnja 2009. pod nazivom Kronika tjedna. Urednik i voditelj bio je somborski dopisnik subotičke Hrvatske riječi Zlatko Gorjanac. Trajala je jedan sat, nedjeljom od 17 do 18 sati. Emitirala je vijesti, aktualnosti koje su obilježile tjedan, najave, bilježila je sve važnije događaje u hrvatskoj zajednici, ali i druge važnije događaje ponajprije u Somboru i okolici (Sonte, Monoštora, Berega, Lemeša i iz svih mjesta do kojih dopiru valovi Radio Sombora), emitirani su zanimljivi prilozi, vjerski prilog, razgovori s gostima, obrazovni dio emisije "Govorimo hrvatski" preuzet je s Hrvatskog radija, glazbeni dio činile su hrvatske pjesme i hrvatski izvođača s naši prostora, pjesme s raznih festivala, kao što su Festival bunjevački pisama i HosanaFest. U prvoj povijesnoj emisiji gost je bio predsjednik somborske podružnice DSHV-a Mata Matarić, a u vjerskom prilogu govorio je preč. Josip Pekanović, župnik župe Presvetog Trojstva u Somboru. Do te emisije hrvatski mediji u Vojvodini davali su premalo prostora Somboru i okolici, jer bi potpuno pokrivanje zahtijevalo veću minutažu ili broj stranica što bi znatno mijenjalo programsku i financijsku koncepciju tih medija.<ref>Hrvatska riječ »Kronika tjedna« na valovima Radio Sombora: I stanovnici sjeverozapadne Bačke konačno u prilici slušati emisiju na hrvatskom jeziku Broj: 321, 1. svibnja 2009., Subotica (pristupljeno 13. lipnja 2017.) Emisiju je producirala Novinsko-izdavačka ustanova Hrvatska riječ. Nakon pola godine emisija je promijenila ime u Hrvatska riječ, a od veljače 2010. emitira se pod nazivom Glas Hrvata i od tada ju producira Hrvatsko kulturno društvo Vladimir Nazor iz Stanišića.Zavod za kulturu vojvođanskih Hrvata Hrvatska riječ: Sedam godina „Glasa Hrvata“ 7. ožujka 2017. (pristupljeno 13. lipnja 2017.) Emisija je trajala jedan sat.